kardosdrur/scandi-wiki huggingface dataset:
Jens Jefsen

Jens Jefsen (født 14. april 1946 i Bov) er en dansk kontrabassist med base i Århus. Hans karriere startede i 1969, da han på Jazzhus Tagskægget fik til opgave at akkompagnere næsten alle amerikanske jazzkoryfæer, der kom forbi. Blandt dem kan nævnes Dexter Gordon, Johnny Griffin, Ben Webster, Clark Terry, Eddie Lockjaw Davis, Roy Eldridge.

Jefsen var med i 70'er og 80'er-grupper som Peder Pedersens Big Band, Tears, Det Beskidte Dusin, Laumann-Gjedsted Kvintetten, Kamæleon og Tøbrud, sidstnævnte blev i 2007 genetableret og bestod herefter i 3 år. Desuden havde Jefsen en masse arbejde på teater, radio og TV. Jefsen har fra 1992 til 2004 været fast bassist i Klüvers Big Band, samt i mange år aktiv med eget band (Jens Jefsen Trio), Povl Dissing/Benny Andersen, Valdemar Rasmussen Trio, Tøbrud, såvel som en hel del free-lance spil. Hans mangeårige indforståede samarbejde med guitaristen Uffe Steen er kendt i jazz- og blueskredse i DK.. Dette samarbejde blev i 2006 belønnet med Jazzselskabet Aarhus's Gaffelpris, som gives årligt til en eller flere musikere, der har betydet noget for byens jazzliv. Jefsen's bas høres på rigtig mange danske albums, både LPer og CDer. Han har selv udgivet 10 solo-albums, senest 'Music Between Gigs' i 2021. For album'et 'Kiss My Jazz' i 1998 modtog Jefsen fra Statens Kunstfond en pris som anerkendelse for det kunstneriske udtryk.

Diskograf 
Interval 1988
Interaction 1991
Handshakin’ 1994
Kiss My Jazz 1998
Bejazzled 2002
Don’t Quit 2006
For Good And All 2008
Jam Me Up 2014 
A Secret Sigh 2016 - Music Between Gigs 2021

Kilder

Eksterne henvisninger 

Bluesmusikere fra Danmark
Jazzmusikere fra Danmark
Freden i Åbo

Freden i Åbo afsluttede hatternes (svensk: hattarnas) russiske krig og "Lilla ofreden", foreløbigt 16. juni og endeligt 7. august 1743.

Russiske styrker havde på daværende tidspunkt besat størstedelen af Finland, og den russiske feltmarskal Ivan Trubetskoj og embedsmanden Aleksej Bestuchev virkede for uti possidetis, det vil sige landenes tildeling af de territorier, som de havde besat ved våbenstilstanden. Den svenske forhandler, friherre (siden greve) Herman Cedercreutz havde imidlertid tidligere været stationeret som diplomat i Skt. Petersborg, og stod højt i gunst hos zaritsaen Elisabeth 1. (det sagdes, at hun med egne indenrigspolitiske formål i tankerne havde haft en finger med i spillet for at opfordre hatterne til at erklære krig). Med støtte fra Elisabeth forhandlede han en løsning, hvorefter Sverige skulle beholde det meste af landet vest for Kymmene elv. Til Rusland overgik det sydlige Karelen og byerne Villmanstrand, Fredrikshamn og Nyslott, med fæstningen Olofsborg. (Sverige havde allerede afstået Vyborg ved Freden i Nystad 1721). Dette skete under forudsætning af, at Adolf Fredrik af Holstein-Gottorp udpegedes til kronprins af Sverige. Huset Holstein-Gottorp var et fyrstehus, som Elisabeth forholdt sig velvilligt til.

Elisabeth forsikrede, at indbyggerne i de afståede områder skulle få lov at beholde deres religion, deres ejendomme, eventuelle adelsprivilegier samt love og forordninger, hvilket betød, at en ret ny lov fra 1734 skulle tillempes.

Cedercreutz var under de nærmest følgende år atter i Skt. Petersborg som ambassadør, og sluttede der i 1745 en forbundstraktat mellem Sverige og Rusland, som aftalte støtte i tilfælde af angreb fra en tredje magt, samt om visse finansielle ydelser.

Svenske fredsaftaler
Finlands historie
Begivenheder i 1743
Turku
Den russisk-svenske krig (1741-1743)
Victor Emanuel-monumentet

Monumento Nazionale en Vittorio Emanuele II (Nationalmonumentet for Victor Emanuel II) eller Altare della Patria (Fædrelandets Alter) eller "Il Vittoriano" er et monument til ære for Victor Emanuel 2., den første konge af et forenet Italien, som ligger i Rom, Italien. 

Monumentet blev designet af Giuseppe Sacconi i 1885; skulpturerne til det blev udstykket til etablerede billedhuggere hele Italien, såsom Angelo Zanelli. Det blev indviet i 1911 og afsluttet i 1935.

Monumentet er bygget af ren hvid marmor fra Botticino, Brescia og har majestætiske trapper, høje korintiske søjler , springvand, en kæmpe rytterstatue af Victor Emmanuel og to statuer af gudinden Victoria ridende på quadrigae. 

På grund af den pompøse udførelse, den hvide marmor, der er fremmed for Roms bybillede, den tunge stil og cirkelbuen med mange tynde søjler, har monumentet fået øgenavne som "bryllupslagkagen", "gebisset" og "skrivemaskinen".

Referencer

Noter

Monumenter
Rom
Georg Pørksen

Georg Pørksen (født 2. december 1944 i Glostrup) er en tidligere dansk atlet. Han er medlem af Glostrup IC.

Danske mesterskaber 
  1975 Trespring 14,25
  1971 Trespring 14,15

Personlig rekord 
 Trespring: 14,41 Kalundborg 9 august 1970

Eksterne henvisninger 
 DAF i tal – Georg Pørksen

Trespringere fra Danmark
Atleter fra Glostrup IC
Personer fra Glostrup
Finn Nielsen (atlet)

Finn Nielsen (født 1966) er en tidligere dansk atlet. Han var medlem af Haderslev IF, Aalborg AK og Viby IF.

Nielsen var med til at sætte dansk junior rekord 1984 på 4x200 meter.

Danske mesterskaber 
  1989 Længdespring 7,14
  1988 Længdespring 7,22
  1988 Længdespring 7,20

Danske rekorder 
Junior -19 år
 4x200 meter 1:32.3 25. oktober 1984 (Holdet: Henrik Kragh – Finn Nielsen – John Sytmen – Poul Gundersen)

Eksterne henvisninger 
 DAF i tal – Finn Nielsen 

Længdespringere fra Danmark
Atleter fra Haderslev IF
Atleter fra Aalborg AK
Atleter fra Viby IF
Sociedade Esportiva Palmeiras

SE Palmeiras er en brasiliansk fodboldklub som blandt andet har haft spillere som Émerson Leão, Marcos, Roberto Carlos, Cafu, Djalma Santos, Mazinho, César Sampaio, Flávio Conceição, Zinho, Leivinha, Rivaldo, Vavá, Luis Artime, Jorge Valdivia, Yerry Mina, Gabriel Jesus og Faustino Asprilla

Fodboldklubber i Brasilien
Etableret i 1914
São Paulo
Finn Nielsen (flertydig)

Finn Nielsen er navnet på flere personer:
 Finn Nielsen (født 1937) – dansk skuespiller
 Finn Nielsen (atlet) (født 1966) – dansk atlet
 Finn Nielsen (fodboldspiller) (født 1946) – dansk fodboldspiller
 Finn Nielsen (landshøvding) (1913-1995) – landshøvding i Grønland
 Finn Reske-Nielsen (født 1950) – dansk diplomat
 Finn Sivert Nielsen (født 1955) – norsk antropolog
Sønder Vorupør

Sønder Vorupør er en bebyggelse og et tidligere fiskerleje på vestkysten af Thy 1-2 kilometer syd for Nørre Vorupør. Sønder Vorupør ligger i Vorupør Sogn. Ud over de få helårshuse ligger den store sommerhusbebyggelse "Feriebyen" i Sønder Vorupør.

Før Vorupør moles opførelse 1904-11 var Sønder Vorupør størst, men derefter flyttede mange til Nørre Vorupør på grund af de bedre landingsforhold for bådene. Sønder Vorupør havde tidligere egen skole, missionshus og købmand. De mest kendte personer fra Sønder Vorupør var lærer og folketingsmand Jens Munk-Poulsen og fiskeeksportør Jens Munk-Madsen. Sammen med otte andre fiskere stiftede de i 1887 Fiskercompagniet.

Referencer 

Lokaliteter i Thisted Kommune
Ondrup

Ondrup er en lille landsby i Østjylland, der ligger ca. 4 km syd sydvest fra Odder, på det højdedrag som danner nord- og vestgrænsen af den store mose og engstrækning der går fra Norsminde Fjord til Uldrup, ved Horsens Fjord og som afgrænser Hads Herred. Fra byen er der en smuk udsigt over den lavere beliggende østlige del af herredet samt over Kattegat og øerne Fyn, Endelave, Tunø og Samsø.

Se også 
 Ondrup Sommeræble

Lokaliteter i Odder Kommune
Rickrolling

Rickrolling er et internetfænomen som går ud på at narre en person ind på YouTube, via et link til Rick Astleys hit "Never Gonna Give You Up". Som oftest kommer de ind i den tro at de skulle se noget andet, og bliver derfor rickrolled.

Rick Astley har sagt at han synes det er morsomt, så længe hans datter ikke bliver flov over det.

Referencer

Eksterne henvisninger 

 Rick Astley interview i P3 om fænomenet 

Virale videoer
Internetkultur
Fortryllet

Disney's Fortryllet () er en blanding af tegnefilm og spillefilm. Mange steder vil man kunne genkende scener fra de gamle disney-film.

Handling 

Datter af Kong Marth, Giselle (Amy Adams), en smuk pige bor alene i sin hytte og drømmer om den store kærlighed. En prins, Edward er en dag taget på troldejagt sammen med sin tjener, Nathaniel. Nathaniel lokker trolden de netop har fanget, til at angribe Giselle. Da Edward når derhen falder Giselle ned fra et træ hvorop hun var flygtet fra trolden. Hun lander på hans hest og de forelsker sig straks. Som det er i tegnefilm, beslutter de sig straks for at blive gift, men så nemt skal det ikke gå. Narissa får snedigt lokket Giselle ned i en ønskebrønd, som ikke er en ønskebrønd, men derimod en portal til et sted 'hvor der ikke findes lykkelige slutninger' også kaldet, vores verden. Hun går forvildet rundt og bliver til sidst meget forvirret over et stort 'slot' ovenpå en bygning. Samtidig er Robert (Patrick Dempsey) og hans datter Morgan (Rachel Covey) på vej hjem da Morgan får øje på Giselle. Morgan hopper ud af bilen og hen mod Giselle og Robert følger efter hende. Da Giselle får øje på dem, får hun overbalance og falder, hun holder dog fast i kanten. Robert lover at gribe hende og han griber hende da også, men falder selv. Robert tager Giselle med hjem fordi han er sikker på at hun er mentalt forstyrret fordi hun bliver ved med at plapre op om Edward og Andalasia.
Mere kommer.

Rolleliste 
 Amy Adams som Giselle
 Patrick Dempsey som Robert
 James Marsden som Prins Edward
 Timothy Spall som Nathaniel
 Rachel Covey som Morgan
 Susan Sarandon som Dronning Narissa
 Idina Menzel som Nancy 
 Michaela Conlin som May
 Paige O'Hara som Trish
 Julie Andrews som Fortæller

Personer 
 Giselle: En meget smuk pige som i starten bor i sin lille hytte, ofte besøgt af sin ven, jordegernet Pip og andre dyr. Hun er meget lys og lystig og tager ikke så nøje hvad andre mener.
 Edward: En flot, dog en anelse selvglad ung prins som leder efter sin ægte kærlighed så han kan få tronen af sin stedmor, Narissa.
 Robert: En skilsmisseadvokat, enlig forælder til Morgan og i et forhold til Nancy. Han er realist og meget skeptisk overfor Giselle, hvilket dog ændrer sig.
 Narissa: Den onde stedmor til Edward som prøver at beholde sin trone trods Edward snart giftemodne alder. Hun skyer ingen midler når hendes mål skal nåes.
 Nathaniel: Narissas håndlanger, som på hendes bud prøver at dræbe Giselle, dog uden større held. Han viser sig dog at der er mere under hatten på ham en loyalitet for Narissa.
 Pip: Et entusiastisk lille jordegern som desperat prøver at hjælpe Giselle når hun kommer i vanskeligheder.

Eksterne henvisninger 
 

Film fra 2007
Film fra Disney
Engelsksprogede film
Drager på film
Ludvig Holstein (flertydig)

Ludvig Holstein kan henvise til flere personer:

 Johan Ludvig Holstein (1694-1763) – dansk lensgreve og gehejmeråd
 Ludvig Holstein-Holsteinborg (1815-1892) – dansk lensgreve og konseilspræsident (statsminister)
 Ludvig Holstein-Ledreborg (1839-1912) – dansk lensgreve og konseilspræsident (statsminister)
 Ludvig Holstein (1864-943) – dansk greve, digter og forfatter
Ghanas fodboldlandshold

Ghanas fodboldlandshold er det nationale fodboldhold i Ghana. Det administreres af Ghana Football Association. Holdet har kun tre gange, i 2006, 2010 og 2022 kvalificeret sig til VM i fodbold. I 2006 nåede man som det eneste afrikanske land videre fra den indledende gruppe, da man besejrede både Tjekkiet og USA. I 1/8-finalen blev ghaneserne dog besejret med 3-0 af Brasilien. 

Mere succes er det blevet til i Africa Cup of Nations, som Ghana har deltaget i hele 17 gange, med fire guldmedaljer som resultat. Titlerne er kommet i hus i slutrunderne i 1963, 1965, 1978 og 1982.

Ghana har også adskillige gange deltaget i OL, og holdets største præstation i denne sammenhæng kom ved OL i Barcelona i 1992. Her vandt landet turneringens bronzemedaljer, efter undervejs blandt andet at have mødt Danmark.

Resultater

VM

Africa Cup of Nations

Kendte spillere 

 Abédi Pelé
 Asamoah Gyan
 Michael Essien
 Matthew Amoah
 Sulley Muntari
 Stephen Appiah
 Anthony Yeboah
 Samuel Kuffour
 Kevin-Prince Boateng
 Andre Ayew
 Iñaki Williams
 Mohammed Kudus

Eksterne henvisninger 
 Forbundets hjemmeside

Noter 

Landshold
Fodboldlandshold i Afrika
Red Hat Society

Red Hat Society (RHS) er en social organisation grundlagt i 1998 for kvinder, der nærmer sig 50 år eller over. I juli 2009 havde organisationen over 70.000 registrerede medlemmer og næsten 24.000 afdelinger i USA og 25 andre lande. Organisationen er dermed verdens største sociale gruppering for kvinder.
Den 25. april er Red Hat Society Day.
Medlemmerne klæder sig i lilla og bærer røde hatte; deraf navnet.

Eksterne henvisninger 

Red Hat Societys hjemmeside

Etableret i 1998
Organisationer fra USA
Grønlandske efterskoler

Grønlandske efterskoler og grønlændere, der tager på efterskole i Danmark, har været kendt siden 1964, hvor man begyndte at sende grønlandske børn og unge på efterskole i Danmark. I 70'erne var der mellem 400 og 800 grønlandske elever i Danmark. Der blev dannet fire efterskoler beregnet på grønlændere. Det var:
 Ellekilde ved Taastrup på Sjælland
 Almindingen ved Aakirkeby på Bornholm
 Kolby ved Tranebjerg på Samsø
 Skibsby ved Hjørring i Vendsyssel
På disse efterskoler var der dog kun plads til 240 elever, så en del har deltaget på almindelige danske efterskoler.

Den sidste grønlandske efterskole i Danmark lukkede i 1987.

I 2008 er der lavet forsøg med at starte fire efterskoler på Grønland.

Referencer 

Efterskoler
Langfjorden (Sør-Varanger)

Langfjorden (nordsamisk: Uhcavuotna) er en smal  fjordarm af Bøkfjorden og Varangerfjorden i Sør-Varanger kommune i Troms og Finnmark fylke i Norge. Fjorden strækker sig 18 km sydvestover til Langfjordeid i enden af fjorden. Den er stort set kun 400-750 meter bred. 

Fjorden starter på nordsiden af Kirkenes og går først sydvestover til et smalt sund kaldt Straumen. Her krydser Europavej 6 fjorden. Indenfor Straumen svinger fjorden mod syd de resterende tolv kilometer. Et stykke inde i denne del af fjorden ligger Litlestraumen og byen Bjørnevatn på østsiden. Videre mod syd er der kun spredte bebyggelser ved fjorden før Langfjordeid i enden.  

Rigsvej 885 går langs den inderste del af fjorden. 

Fjorde i Troms og Finnmark
Sør-Varanger
Varangerfjorden
Jarfjorden

Jarfjorden (nordsamisk: Ruovdevuotna) er en fjordarm af Varangerfjorden i Sør-Varanger kommune i Troms og Finnmark fylke i Norge. Fjorden strækker sig 21 km mod syd til Jarfjordbotn.

Fjorden har indløb mellem Oterneset i vest og Rundskjeret i øst. Lige indenfor indløbet ligger Litle Jarfjorden næsten parrallelt til Jarfjorden på østsiden. Der ligger få bebyggelser indover i fjorden før bygden Lanabukt på østsiden. Et stykke længere mod syd ligger landsbyerne Storbukt og Tårnet. Her svinger fjorden næsten halvfems grader mod vest  det sidste stykke til Jarfjordbotn. 

Rigsvej 886 går langs sydsiden af fjorden. Ved fjorden er Norges ældste grundfjeld, humpegnejs, som er en over 2800 millioner år gammel ortogneis.

Fjorde i Troms og Finnmark
Sør-Varanger
Varangerfjorden
Elizabeth Reaser

Elizabeth Reaser (født 2. juli 1975) er en amerikansk skuespiller som bl.a. har rollen som Esme i den fiktive kærlighedsfilm Twilight.

Eksterne henvisninger 

 

Skuespillere fra USA
Down Under

"Down Under" er en sang, som blev et stort hit for den australske gruppe Men at Work i 1982. Det blev den uofficielle sang til den australske succes i 1983 America's Cup og er for mange unge under 40 blevet den uofficielle nationalsang.

Sange fra 1982
Michael Haneke

Michael Haneke (født 23. marts 1942 i München) er en østrigsk filminstruktør. Michael Haneke blev født i München og voksede op i Wien hvor han studerede psykologi og filosofi. Han var forfatter og kritiker, og arbejdede for fjernsynsselskabet Südwestfunk i Baden-Baden og var teaterinstruktør ved tyske scener.

Historie 
Haneke spillefilmdebuterede med den kølige familieskildring Der siebente Kontinent (1989). Benny's Video (1992), som skildrede en ung mand som ser voldsvideoer og bliver morder, fik vid distribution. Funny Games (1997; også amerikansk nyindspilning 2007) handler om to sadistiske psykopater som terroriserer en familie. I den mere moderate Code inconnu (Kode ukendt, 2000) skildrer han flere menneskeskæbner som griber ind i hinanden. I den prisbelønnede La Pianiste (Pianisten, 2001), efter Elfriede Jelinek, spiller Isabelle Huppert en pianolærerinde med et forkrøblet følelsesliv. Huppert vandt stor anerkendelse for sin rollefortolkning også i Hanekes næste film, den apokalyptiske Le Temps du loup (Ulvetider, 2003).

Michael Haneke fik stor opmærksomhed med Caché (Skjult, 2005), om et borgerligt par, spillet af Daniel Auteuil og Juliette Binoche, som bliver indhentet af fortiden. Das weisse Band (Det hvide bånd, 2009), med handling henlagt til en tysk skole lige før 1. verdenskrig, skildrer et samfund hvor fascismen fandt grobund, og vandt Den Gyldne Palme i Cannes i 2009 og i 2011 Bodilprisen for bedste ikke-amerikanske film.

Michael Hanekes film Amour modtog ved Oscaruddelingen i 2013 en Oscar for bedste udenlandske film. 

Haneke blev i 2014 tildelt den danske Sonningpris.

Eksterne henvisninger

Noter 

Filminstruktører fra Østrig
Personer fra München
Manuskriptforfattere
Modtagere af Sonningprisen
César for bedste instruktør
Watonga

Watonga er en amerikansk by og administrativt centrum for det amerikanske county Blaine County i staten Oklahoma. I 2000 havde byen et indbyggertal på .

Ekstern henvisning 
 Watongas hjemmeside 

Byer i Oklahoma
Harald Høst

Harald Emil Høst (28. november 1835 i Nyborg – 2. april 1908 på Frederiksberg) var en dansk jurist og politiker.

Høst var søn af amtstuefuldmægtig Peter Christian Abildgaard Høst og Sophie Henriette f. Schalburg og fødtes 28. november 1835 i Nyborg. Han blev student fra Odense Katedralskole 1855, juridisk kandidat 1861, var derpå retsbetjent- og sagførerfuldmægtig indtil 1865, derefter prøveprokurator og senere prokurator med bopæl i Fuglebjerg indtil 1871, dernæst til 1878 sorenskriver på Færøerne, hvor han var medstifter af bladet Dimmalætting og medlem af Lagtinget, 1878-86 borgmester og byfoged i Hjørring og herredsfoged i Vennebjerg Herred, hvorfra han 1886 forflyttedes til Embedet som Byfoged i Helsingør. Senere blev han birkedommer i Københavns søndre Birk. Han valgtes i december 1884 til landstingsmand for 7. kreds ved et suppleringsvalg. Efter valgperiodens udløb 1890 valgtes han 1891 i 2. kreds ved et suppleringsvalg. Uden at stå i forreste linje i det politiske liv hørte Høst til Landstingets solide arbejdskræfter og var bl.a. ordfører for lovforslagene om sagførervæsenet, tvangsauktioner (1889-90), bidrag til kommunerne af statskassen, søretter, jagten m.m. Han blev 1890 Ridder af Dannebrog og 1900 Dannebrogsmand.

Høst ægtede 1867 Beate Albertine Sporon Fiedler, datter af birkedommer Harald Valdemar Fiedler.

Noter

Kilder 
 M.P. Friis, "Høst, Harald Emil", i: C.F. Bricka (red.), Dansk Biografisk Lexikon, København: Gyldendal 1887-1905.

Landstingsmedlemmer i 1880'erne
Landstingsmedlemmer i 1890'erne
Landstingsmedlemmer i 1900'erne
Jurister fra Danmark
Byfogeder fra Danmark
Landstingsmedlemmer fra Færøerne
Borgmestre i Hjørring
Riddere af Dannebrog
Personer fra Nyborg
Ikke-folkevalgte borgmestre fra Danmark (før 1919)
Personer i Dansk Biografisk Leksikon
Herredsfogeder fra Danmark
Altus (Oklahoma)

Altus er en amerikansk by og administrativt centrum i det amerikanske county Jackson County, i staten Oklahoma. I 2000 havde byen et indbyggertal på .

Ekstern henvisning 
 Altus hjemmeside 

Byer i Oklahoma
Matías Fernández

Matías Ariel Fernández Fernández (født 15. maj 1986 i Buenos Aires, Argentina) er en chilensk fodboldspiller, der spiller som midtbanespiller hos den italienske ligaklub Milan. Han blev lånt til klubben i sommeren 2016 fra klubben Fiorentina. Tidligere har han spillet for klubben Colo-Colo i sit hjemland, samt for spanske Villarreal CF og Sporting Lissabon.

Fernández blev i 2006 kåret til Årets Fodboldspiller i Sydamerika.

Landshold 
Fernández står (pr. 20. november 2013) noteret for 59 kampe og 14 scoringer for Chiles landshold, som han blandt andet repræsenterede ved Copa América 2007 og VM i 2010.

Eksterne henvisninger 

 Spillerinfo

Fodboldspillere fra Chile
Deltagere ved verdensmesterskabet i fodbold 2010
Fodboldspillere fra Villarreal CF
Fodboldspillere fra Sporting Clube de Portugal
Fodboldspillere fra ACF Fiorentina
Fodboldspillere fra Colo-Colo
Joachim Bruun de Neergaard

Joachim Bruun de Neergaard kan henvise til flere personer:

 Joachim Bruun de Neergaard (politiker) (1806-1893) – dansk godsejer og politiker
 Joachim Bruun de Neergaard (komponist) (1877-1920) – dansk komponist
Nathalia Dill

Nathalia Goyannes Dill Orrico (født 24. marts 1986 i Rio de Janeiro, Brasilien) er en brasiliansk skuespiller.

Eksterne henvisninger 
 

Skuespillere fra Brasilien
Personer fra Rio de Janeiro
Søren Pedersen

Søren Pedersen kan henvise til flere personer:

 Søren Pedersen (borgmester) – borgmester i Bjerringbro
 Søren Pedersen (politiker, 1802-1880) – dansk gårdejer og politiker, medlem af Folketinget og Landstinget
 Søren Pedersen (politiker, 1826-1898) – dansk smed og politiker, medlem af Folketinget og Landstinget
 Søren Pedersen (politiker, 1835-1911) – dansk gårdfæster og politiker, medlem af Folketinget
 Søren Pedersen (1851-1926) (1851-1926) – dansk proprietær
 Søren Pedersen (1868-1937) (1868-1937) – dansk proprietær
 Søren Pedersen (fodboldspiller, født 1941) – dansk fodboldspiller
 Søren Pedersen (fodboldspiller, født 1978) – dansk sportsdirektør og tidligere fodboldspiller
 Søren Rishøj Pedersen (1917-1988) - administrator
 Søren Pedersen (ishockeyspiller) – dansk ishockeyspiller
 Søren Pedersen (håndboldspiller) - dansk håndboldspiller
 Søren Sommer Pedersen - dansk agroøkolog
Marius Pedersen

Marius Pedersen har flere betydninger:

 Marius Pedersen (borgmester) (1887-1957) – dansk borgmester i Ringkøbing
 Marius Pedersen (landmand) (1888-1953) – dansk gårdejer
 Marius Pedersen (arkitekt) (1888-1965) – dansk arkitekt
 Marius Pedersen A/S – en dansk virksomhed
H.P. Nielsen

H.P. Nielsen eller Hans Peter Nielsen kan henvise til flere personer:

 Hans Peter Nielsen (politiker) (1852-1928) – dansk gårdejer og politiker
 Hans Peter Nielsen (tømrermester) (1853-1932) – dansk tømrermester
 Hans Peter Nielsen (agronom) (1872-1948) – dansk planteavlskonsulent
 H.P. Scharla Nielsen (1926-2006) – dansk politisk engageret pensionist
 Hans Peter Nielsen (gymnast) (født 1943) – dansk OL-deltager i gymnastik
 Hans Peter Svendler Nielsen (født 1954) – dansk arkitekt og fondsdirektør